IVL บวก 5% โบรกแนะ “ซื้อ” เป้าใหม่ 57.50 บ. ชูทอปพิคกลุ่ม กำไรปี 64-65 โตต่อเนื่อง
IVL บวกเกือบ 5% โบรกฯชูทอปพิคกลุ่ม แนะนำ “ซื้อ” ปรับเพิ่มราคาเป้าหมายใหม่เป็น 57.50 บ. พร้อมปรับเพิ่มกำไรปี 64-65 โตต่อเนื่องจากอัตรากำไรฟื้นต่อเนื่อง และมีแรงหนุนจากการควบรวมกิจการ
IVL บวกเกือบ 5% โบรกฯชูทอปพิคกลุ่ม แนะนำ “ซื้อ” ปรับเพิ่มราคาเป้าหมายใหม่เป็น 57.50 บ. พร้อมปรับเพิ่มกำไรปี 64-65 โตต่อเนื่องจากอัตรากำไรฟื้นต่อเนื่อง และมีแรงหนุนจากการควบรวมกิจการ
7 ก.พ. 2565

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10:09 น. อยู่ที่ระดับ 50.25 บาท บวก 2.25 บาท หรือ 4.69% สูงสุดที่ระดับ 50.25 บาท ต่ำสุดที่ระดับ 49.00 บาท ด้วยมูลค่าการซื้อขาย 800.28 ล้านบาท

ด้านบริษัทหลักทรัพย์ โนมูระ พัฒนสิน ระบุในบทวิเคราะห์ แนะนำ “ซื้อ” ปรับราคาเป้าหมายเป็น 57.50 บาท และเป็น top pick หลังมอง IVL น่าสนใจมากขึ้นจากสภาพตลาด PET ในช่วงไตรมาส 4/64 เอื้อต่อการปรับ margin การขาย แบบสัญญาฯ ของปี 2565 หนุนภาพ core EBITDA/ton อยู่ในขาฟื้นตัวยิ่งขึ้น
ประกอบกับได้แรงหนุนของ Oxiteno ที่ core EBITDA/ton (159 $/ton) สูงกว่า port เดิมเข้ามา ทั้งนี้มองช่วงครึ่งแรกของปี 2565 ทาง IVL มีปัจจัยบวกหนุนเด่นกว่ากลุ่มปิโตรเคมี จากอัตรากำไรฟื้นต่อเนื่อง และมีแรงหนุน M&amp;A
พร้อมกันนี้ ปรับกำไรปกติปี 2564 ขึ้น 13% เป็น 26,442 ล้านบาท (+2,165% จากปีก่อน) หลักๆ จากปรับอัตรากำไรธุรกิจ PET ขึ้นจาก short supply ในจีน ส่วนปี 2565 ปรับขึ้น 16% เป็น 27,991 ล้านบาท (+6% จากปีก่อน) เพราะ รวมธุรกิจ Oxiteno เข้ามาตั้งแต่ 2Q22F และการปรับอัตรากำไร PET ขึ้น ในส่วนของตลาด U.S. + EU ที่สูงกว่าคาด (บริษัทปรับสัญญาฯ) คาดกำไรปกติปี 2565 ราว 27,991 ล้านบาท (+6% จากปีก่อน) โตได้จากปีก่อนแม้ไม่มี stock gain ก้อนใหญ่ (ราว 8,663 ล้านบาท เหมือนปี 2564 แต่โตเพราะทุกธุรกิจที่ดีขึ้น
โดยได้รับปัจจัยบวกจาก 1) ธุรกิจ PET อัตรากำไรเพิ่มขึ้นจาก oversupply ที่ลดลง และปรับเพิ่ม margin (ในส่วนของการขายแบบ contract) 2) ธุรกิจ IOD ปิดซ่อมลดลง (ไม่มี Polar Vortex และ Cracker ออกจากปิดซ่อม) และมีแรงหนุนจาก Oxiteno 3) ธุรกิจ Fibers ปริมาณขายและอัตรากำไรฟื้นจากผลกระทบโควิดที่ลดลงโดยเฉพาะในอินเดีย คาด core EBITDA เพิ่มมาที่ราว 129$/ton +16% เทียบกับปีก่อน